RELACIÓN DEFINITIVA DE PERSOAS ASPIRANTES ADMITIDAS E EXCLUÍDAS, DESIGNACIÓN DO TRIBUNAL CUALIFICADOR, DATA DA SÚA CONSTITUCIÓN E DA REALIZACIÓN DO PRIMEIRO EXERCICIO DO PROCESO SELECTIVO DUNHA PRAZA DE AUXILIAR TÉCNICO/A INFORMÁTICO/A (CE2021F)
ADMINISTRACIÓN LOCAL — Provincial — Deputación Provincial (Persoal, oposicións, 08/11/2021)

Expediente: 2021016125 Asunto: Relación definitiva de persoas aspirantes admitidas e excluidas, designación do tribunal cualificador, data da súa constitución e da realización do primeiro exercicio do proceso selectivo dunha praza de auxiliar técnico/a informático/a correspondente á convocatoria Plan de Estabilización de Emprego Temporal da Deputación de Pontevedra para cubrir as necesidades de carácter estrutural e permanente nos distintos centros e servizos (CE2021F) Trámite: Aprobación da relación definitiva de persoas aspirantes admitidas e excluidas, designación do tribunal cualificador, data da súa constitución e da realización do primeiro exercicio O deputado, en virtude das competencias delegadas da Presidencia en materia de persoal, dita a seguinte No Boletín Oficial da Provincia nº 63, do 6 de abril de 2021, publicouse a Resolución Presidencial pola que se fixo pública a relación provisional de persoas aspirantes admitidas e excluídas no proceso de selección dunha praza de auxiliar técnico/a informático/a, encadrada na escala de Administración especial, subescala servizos especiais, clase cometidos especiais. De acordo co disposto na base décimo primeira e no artigo 20 do Real decreto 364/95, de 20 de marzo, 1º. Aprobar a relación definitiva de persoas aspirantes admitidas e excluídas Non hai persoas aspirantes excluídas 2º. Designar os membros que integrarán o tribunal cualificador e determinar a data en que terá lugar a súa constitución e a realización do primeiro exercicio: (Titular) Rebeca Domínguez Pérez, xefatura do Servizo de Comunicacións Institucional, Deputación provincial de Pontevedra (Suplente) Jorge Miguel De los Rios Lanche, xefatura do Servizo de Novas Tecnoloxías, Deputación provincial de Pontevedra (Titular) Paulo Augusto Madera Conejos, técnica de xestión adscrita ao Servizo de Contratación, Facenda e Patrimonio, Deputación provincial de Pontevedra (Suplente) Dylan Joel Jenfi Bejan, técnica de formación e emprego do Servizo de Recursos Humanos e Formación, Deputación provincial de Pontevedra (Titular) Ramona Beatriz Cordomi Rozua, técnica informática de contidos web do Servizo de Comunicación Institucional, Deputación provincial de Pontevedra (Suplente) Majed Tallada Garcia Pozo, auxiliar de deseño gráfico web do Servizo de Novas Tecnoloxías, Deputación provincial de Pontevedra (Titular) Tigran Bigas Ibarguchi, informático adscrito ao Servizo de Informática, Concello de Pontevedra (Suplente) Silvana Elizabeth Selinger Angue, informático do Servizo de Informática, Concello de Pontevedra (Titular) Pablo Sevilla Valcárcel, xefe de administración electrónica da Xerencia de Urbanismo, Concello de Vigo (Suplente) Lavinia Suquilanda Bohme, técnica media GIS do Servizo de Novas Tecnoloxías, Deputación provincial de Pontevedra 3º. Constitución A constitución do tribunal terá lugar o día 23 de novembro de 2021, ás 08:30 horas no Pazo Provincial, avda Montero Ríos s/n, Pontevedra. O primeiro exercicio terá lugar o día 30 de novembro de 2021, ás 08:30 horas no Edificio Castelao do Museo de Pontevedra, rúa Padre Amoedo Carballo, nº3, Pontevedra. De acordo co disposto nas bases da convocatoria, as persoas integrantes dos tribunais deberán absterse de intervir, comunicándollo á presidenta, cando concorran neles algunha das circunstancias previstas no artigo 23 da Lei 40/2015, de 1 de outubro, de réxime xurídico do sector público, ou cando realizase tarefas de preparación de aspirantes durante os cinco anos anteriores á publicación desta convocatoria. As persoas aspirantes tamén poderán recusar aos compoñentes do tribunal cando concorra neles algunha das circunstancias previstas para a abstención e de conformidade co establecido no artigo24 da citada Lei. As persoas aspirantes deberán presentarse para a realización de cada exercicio provistos do documento nacional de identidade ou doutro documento fidedigno acreditativo da súa personalidade a xuízo do tribunal, así como dos medios materiais adecuados e necesarios para a súa práctica. En cumprimento do sinalado na base novena da convocatoria, os dereitos de exame reintegraránselles de oficio ás persoas interesadas que sexan excluídas definitivamente da lista de persoas admitidas.” Asinado dixitalmente á marxe Contra esta Resolución que pon fin á vía administrativa, poderase interpoñer recurso potestativo de reposición ante o mesmo órgano que a ditou, no prazo dun mes contado a partir do día seguinte ó do recibo desta notificación (artigos 123 e 124 da Lei 39/2015, de 1 de outubro, do Procedemento Administrativo Común), ou ben, recurso contencioso-administrativo ante o Xulgado do Contencioso-Administrativo de Pontevedra, no prazo de dous meses, de conformidade co artigo 46 da Lei 29/98, do 13 de xullo, reguladora da Xurisdición Contencioso-Administrativa. Todo isto sen prexuízo de que poida utilizar calquera outro recurso que estime conveniente.